cyanic-selkie/wikianc huggingface dataset:
Alteryx
Alteryx - Kaliforniyanın İrvin şəhərində yerləşən, proqram təminatının işlənməsi üzrə amerikan  şirkətidir (işləmə mərkəzi Brumfield Kolorado ştatındadır). Şirkətin məhsulları verilənlərin elmi və analitikası üçün istifadə olunur. </ref Proqram təminatı geniş analitikanı hər bir verilənlər işçisinə əlçatan etmək üçün nəzərdə tutulmuşdur.
Məhsullar
2020 iyul etibari ilə, Alteryx bu məhsulları istehsal edir:
Dağaliyan-i Bala (Əhər)
Dağaliyan-i Bala - İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 221 nəfər yaşayır (48 ailə).
Svetlana Velmar-Yankoviç
Svetlana Velmar-Yankoviç — Serb əsilli yazıçı.
Bioqrafiyası
Bir ziyalı ailəsində anadan olmuşdur. Atası yazıçı Vladimir Velmar-Yankoviç Serbiyadakı Alman hərbi idarəsi nəzdindəki milli qurtuluş hökumətinin üzvü (mədəniyyət və din nazirinin müavini) olmuşdur. 1944-cü ilin sentyabrında ölkəni tərk edir. İtaliya və İspaniyada yaşayır. Avtomobil qəzasında ölür. Svetlana Velmar-Yankoviç Belqraddakı qadın gimnaziyasını bitirir. Universitetin ikinci ilində jurnalist kimi fəaliyyətə başlayır. 1959-cu ildən Maarifçilik nəşriyyatında çalışmışdır. 1989-cu ildən isə yalnız ədəbi işlə məşğul olur.
Mükafatları
İvo Andriç və Mesi Selimoviç mükafatları, Serbiya Milli Kitabxanasının ilin ən populyar kitabına görə mükafatı (1992), İlin ən yaxşı romanı üçün NIN jurnalının mükafatı (1995) və s. Serbiya Elmlər və İncəsənət Akademiyasının üzvü olmuşdur (2009).
Nəsr əsərləri bir çox dillərə, o cümlədən koreya dilinə tərcümə olunmuşdur.
NGC 7170
NGC 7170, Yeni Baş Kataloqda qeydə alınmış qalaktikadır. Göy üzündə Dolça bürcü istiqamətində yerləşir. E-S0 tipli. tərəfindən ildə 66.04 sm (26 inç) ölçülü  vasitəsilə kəşf edilmişdir.
Laqo-Naki yaylası
Laqo-Naki (Laqonaki; Лэгъо-Накъ ) — Adıgey Respublikası və Krasnodar diyarı sərhəddində yerləşən yayla. Yayla Qərbi Qafqaza aid olub mütləq hündürlüyü 2200 metrdir. Yaylanın orta hündürlüyü 2000 metrdir. Ümumi sahəsi 800 km²-dir. Ərazi öz alp çəmənlikləri ilə tanınır.
Ümumi məlumat
Yaylanın demək olarıki əsas hissəsi Adıgey Respublikasının Maykop rayonu ərazsisinə daxildir. Çox kiçik şimal və qərb hissəsi, Kurjips çayı vadisi və Messo dağı yamacları Krasnodar diyarının Apşeron rayonu ərazisinə aiddir.
Apşeron rayonuna daxil olan ərazi istisna olmaqla bütün yayla Qafqaz qoruğuna daxildir. Yayla ərazisi 13 avqust 1992-ci ildə Adıgey hakimiyyətinin 234 nömrəli «Laqo-Naki otlaqlarının Qafqaz dövlət biosfer qoruğuna verilməsi haqqında» qərarına əsasən verilmişdir.
Yayla yamacında dağ-xizək turizm bazası yerləşir. Laqo-Nakidən № 30 saylı ümumrusiya turist marşrutu keçir. Əvvəllər bu marşrut «Ekoloji turizm marşrutu 1» adlanırdı. Yayla kənarlarında, çay vadilərdə relikt qarışıq meşələr mövcuddur.
Laqo-Naki yaylasında karst proseslər aktivdir. Ərazidə karst qıfları və mağaralar üstünlük təşkil edir. Bunlardan ən böyükləri Böyük və Kiçik Aziş mağaralarıdı.
Coğrafiyası
Yayla iki silsilə arasında yerləşir: şərqdən onu Kamennoe more silsiləsi, qərbdən isə Messo silsiləsi əhatələyir. Cənub-qərbdən isə Fişt-Oşten dağ massivinə birləşir. Yayla yarım meyilli rifogen əhəng daşlı süxurlardan təşkil olunub. Yura dövrünə aid olan bu süxurlar iri və kişik çaylar vasitəsi ilə dar kanyonlara parçalanıb. Kanyonların hündürlüyü 10 metr və daha yüksəkdir. Ərazidə olan çox saylı kanyonlar və daş dənizləri ərazidə hərəkətin çətinləşməsinə səbəb olur. Laqo-Naki yaylasında Belaya (Kubanın qolu), Kurjips və Sisa çayları başlağıcını götürür. Bölgədə çoxlu termal bulaqlar mövcuddur. Bəzilərinin temperaturu +50 C yaxındır.
Flora
Qafqaz rododendronu, alçaq boylu ardıc, qaymaqçiçəyi, unutmaməni, pişikotu, kəklikotu, şam, ağcaqayın, şümşad və fıstıq kimi bitkilər yayla üçün xarakterikdir.
Total Drama
Total Drama (Azərbaycan versiyasında "Total Drama Ada") — Kanada cizgi serialı.
Tin Srbiç
Tin Srbiç – Xorvat bədii gimnastı.
Haqqında
Üfüqi çubuqda hərəkətlər üzrə gimnastdır. 2017-ci ildə Montrealda keçirilən Bədii Gimnastika üzrə Dünya Çempionatında qızıl medal qazandı. Srbiç 2019-cu ildə Almaniyanın Ştutqart şəhərində keçirilən Dünya Bədii Gimnastika Çempionatında gümüş medal qazandı.
Nazim Əliyev (hüquqşünas)
Nazim Kazım oğlu Əliyev — hüquq elmləri doktoru.
Həyatı
Nazim Əliyev 3 aprel 1970-ci ildə Masallı rayonunun Hişkədərə kəndində anadan olmuşdur. 1987-ci ildə Hişkədərə kənd orta məktəbini tam əla qiymətlər ilə bitirmişdir. Həmin dövrdə respublikamızda ali hüquq təhsili verən yeganə müəssisə olan Bakı Dövlət Universitetinin hüquq fakültəsinə daxil olmaq üçün iki il iş staji tələb edildiyindən, o, Hişkədərə kənd sovxozunda fəhlə işləməyə başlamışdır.
1988-ci ildə hüquq fakültəsinə daxil olmaq üçün müəyyən edilmiş bu qayda ləğv edildiyindən, sənədlərini fakültənin qəbul komissiyasına təqdim etmiş və əla qiymətlər ilə Bakı Dövlət Universitetinin hüquq fakültəsinin əyani şöbəsinə daxil olmuşdur.
1990-cı ildə Rusiya Federasiyasının Novosibirsk Dövlət Universitetində tələbə və aspirantlar arasında keçirilmiş beynəlxalq elmi konfransda etdiyi məruzəyə görə isə II dərəcəli diplom ilə mükafatlandırılmışdır.
Elmi fəaliyyəti
1993-cü ildə Bakı Dövlət Universitetinin hüquq fakültəsini hüquqşunaslıq ixtisası üzrə fərqlənmə diplomu ilə bitirmişdir. Fakültəni yüksək qiymətlər ilə bitirdiyi üçün təyinat əsasında prokurorluq orqanlarında işləmək hüququ olmuşdur.
1993-cü ildən Azərbaycan Respublikasının prokurorluq orqanlarında müstəntiq vəzifəsinə təyin edilmiş və 2001-ci ilə kimi həmin vəzifədə işləmişdir. Prokurorluqda işlədiyi müddətdə, əsasən, mürəkkəb və çox epizodlu cinayət işlərinin istintaqını aparmış, icraatında olan bütün işlər üzrə cinayətlərin açılmasına, təqsirli şəxslərin müəyyən edilib məsuliyyətə cəlb edilməsinə nail olmuşdir. Peşəkar fəaliyyəti zamanı əldə etdiyi yüksək nəticələrə görə rütbə dərəcələrini vaxtından əvvəl almış və Baş Prokurorun müvafiq əmrləri ilə üç dəfə mükafatlandırılmışdır.
Əmək fəaliyyəti
Nazim Əliyev 2001-ci ilin noyabr ayından əmək fəaliyyətini Azərbaycan Milli Elmlər Akademiyasının (AMEA) Fəlsəfə və Hüquq İnstitutunda davam etdirməyə başlamışdır.
26 mart 2005-ci ildə Bakı Dövlət Universitetində "Qabaqcadan əlbir olan bir qrup şəxs tərəfindən törədilən talama əməlləri ilə cinayət-hüquqi mübarizə" mövzusunda namizədlik (hüquq üzrə fəlsəfə doktoru) dissertasiyasını müdafiə etmişdir.
Azərbaycan Respublikası Prezidenti yanında Ali Attestasiya Komissiyasının (AAK) 12 iyul 2005-ci il tarixli qərarı ilə ona hüquq elmləri namizədi (hüquq üzrə fəlsəfə doktoru) elmi dərəcəsi, 22 iyul 2009-cu il tarixli qərarı ilə isə "Cinayət hüququ və kriminologiya; cəza-icra hüququ" ixtisası üzrə dosent elmi adı verilmişdir.
Nazim Əliyev 7 yanvar 2016-cı il tarixdə AMEA-nın Fəlsəfə və Hüquq İnstitutunda respublikamızın və xarici dövlətlərin hüquq üzrə nüfuzlu alimlərinin birgə iştirakı ilə yaradılmış Dissertasiya Şurasında "Həyat və sağlamlıq əleyhinə iştirakçılıqla törədilən cinayətlərə görə məsuliyyətin diferensiasiyası problemləri (qanun, nəzəriyyə, praktika)" mövzusunda yazmış olduğu doktorluq dissertasiyasını uğurla müdafiə etmişdir. Azərbaycan Respublikası Prezidenti yanında AAK-ın 25 noyabr 2016-cı il tarixli qərarı ilə ona hüquq üzrə elmlər doktoru elmi dərəcəsi verilmişdir.
Nazim Əliyev hazırda AMEA Hüquq və İnsan haqları İnstitutunun "Cinayət hüququ və cinayət prosesi" şöbəsinin aparıcı elmi işçisi vəzifəsində işləyir. O, eyni zamanda Milli Aviasiya Akademiyasının "Hüquqşünaslıq" kafedrasının dosentidir. Bundan başqa, Azərbaycan Respublikası Baş Prokurorluğunun Elm və Tədris Mərkəzində, Vergilər Nazirliyinin Tədris Mərkəzində müvafiq olaraq prokurorluq və vergi əməkdaşları üçün akademik mühazirələr aparır.
Nazim Əliyev 3 monoqrafiyanın, 5 tədris-metodik vəsaitin, 145 elmi məqalənin (bunlardan 37-si xarici dövlətlərin nüfuzlu elmi jurnallarında çap olunmuşdur), 60-dan çox publisistik məqalənin müəllifidir. O, Rusiya Federasiyasının paytaxtı Moskva şəhərində yerləşən "Союз криминалистов и криминологов" regional ictimai təşkilatının və Rusiya Federasiyasının Voronej şəhərində İqtisadiyyat-Hüquq İnstitutunun təsis etdiyi "Sinergiya" elmi-təcrübi jurnalın beynəlxalq məsləhətçi şurasının üzvüdür.
Nazim Əliyev AMEA-da respublikada hüquq elminin inkişafı üzrə Milli Strategiyanın və Dövlət Proqramının icrası ilə əlaqədar yaradılmış hüquqşunas-alimlərdən ibarət İşçi qrupunun üzvü kimi fəaliyyət göstərir. 11 dekabr 2015-ci il tarixdə AMEA-nın 70 illik yubileyi münasibəti ilə və uzunmüddətli məhsuldar elmi fəaliyyətinə görə fəxri fərman ilə təltif olunmuşdur.
Nurməhəmmədkəndi-i Vusta (Pərsabad)
Nurməhəmmədkəndi-i Vusta və ya Orta Nurməhəmmədkəndi — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 325 nəfər yaşayır (57 ailə).
Bukmol
Bukmol ( "kitab dili") German dillərinə aid olan dil və Norveç dilinin iki rəsmi yazılı standartlarından biridir, o birisi Nyunorskdir.Bukmol dili Norveç əhalisinin 85-90%-i  tərəfindən istifadə olunur.
Temernis gömrükxanası
Temernis gömrükxanası — Rusiya imperiyası ərazində XVII—XIX əsrlərdə mövcud olmuş ticarət mərkəzi. Temernis gömrükxanası Hazır ki, Rostov-na-Donu şəhəri ərazisində qərarlaşırdı. Hazırda adı Rostov gömrükxanası olaraq tanınır.
Tarix
Temerisdə gömrükxana Yelizaveta Petrovskinin əmri ilə 1749-cu ildə təsis edilmişdir. Gömrükxana Temeris çayının məsəbində Temeris şəhərciyi yaxınlığında Boqatı Kolodesin əks tərəfində yerləşirdi. Burada kazaklar sərbəst şəkildə yunanlar, türklər və digər xalqkarla sərbəst şəkildə ticarət əlaqəsi qura bilirdilər. Gömrükxana öz işinə 1750-ci ildə başlamışdır. Burada ticarət işləri türklərin qızıl və gümüş pulları ilə aparılırdı. Elə həmin ildəcə burada karantin tətbiq edilmişdir.
Yelizaveta Petrovskinin 1755-ci il sənədlərində «Temernis limanından Çar-Qrada qədər müəyyən müddət ərzində ticari əlaqələrin gerçəkləşdiyi bildirilirdi. 1758-ci ildə ticarət dövriyəsi 86,9 min rubl olmuşdur. 1762-ci ildə isə bu rəqəm 240,2 min rubla çatırdı.
1776 və 1836 illərdə gömrükxana Taqanroqda yerləşmişdi. Sonradan isə yenidən [[Rostov-na-Donuya köçürülmüşdür.
Gömrükxana vastəsi ilə aparılan mallar:
Gömrükxana vastəsi ilə gətirilən mallar (türk və yunan tacirləri):
Əfqanıstan vətəndaş müharibəsi (1996-2001)
Əfqanıstan Vətəndaş müharibəsi-Əfqanıstanda "Taliban" rejimini devirmək və Üsamə bin Ladeni öldürmək məqsədi ilə yerinə yetirilmiş əməliyyat və ya müharibə.
Arzuman körpüsü
Arzuman körpüsü — Zəngəzur mahalı nın Qarakilsə (02.03.1940-cı ildən — Sisian) rayonunun Dərəbas kəndində yerləşən və orta əsrlərə aid birtağlı daş körpüdür.
Haqqında
Dərəbas kəndi qədimdən Türk-Oğuz boylarının yurdu olmuşdur. Yazılı mənbələrdə adı 844-cü ildən çəkilən və ətrafı qədim qəbir və abidələrlə zəngin olan Dərəbas ("Dərə başı" anlamında) kəndinin adı və Arzuman körpüsünün adı türkcədir. Dərəbas kəndinə ilk ermənilər XIX əsrin əvvəllərində İrandan və Türkiyədən köçürülüb gətirilmişlər.
Nicat Kazımov
Nicat Mirəziz oğlu Kazımov — Azərbaycan aktyoru, rejissor, Azərbaycan Respublikasının əməkdar artisti (2013).
Həyatı
Nicat Kazımov 17 iyun 1972-ci ildə Şabranda anadan olmuşdur. Azərbaycan Dövlət İncəsənət İnstitutunda Əlabbas Qədirovun kursunu və Norveçin Psixologiya Universitetinin Bakı filialını bitirmişdir. Film, serial, reklam və kliplərdə çəkilmiş, televiziya verilişlərində aparıcılıq etmiş, əcnəbi filmlərin dublyajında iştirak etmişdir. 1991-ci ildən Azərbaycan Dövlət Gənc tamaşaçılar teatrında aktyor, 1996-cı ildən isə həm də rejissor kimi fəaliyyət göstərir.
2023-cü ildə haqqında "Yaşanan yarım əsr" sənədli filmi çəkilib.
Şəxsi həyatı
Ailəlidir. Mirsənan (1998) və Mirismayıl (2002) adlı iki oğlu var.
Mükafatları
25 iyun 2013-cü ildə "Azərbaycan Respublikasının əməkdar artisti" fəxri adına layiq görülmüşdür. 1 may 2017-ci ildə, 9 may 2018-ci ildə , 10 may 2019-cu ildə , 7 may 2021-ci ildə və 10 may 2022-ci ildə , 6 may 2023-cü ildə Prezident Mükafatına layiq görülmüşdür.
2018-ci ildə Böyük Britaniyada II Yelizavetanın şərəfinə təşkil olunmuş Vindzor Kral At Şousunun rejissoru kimi "Hərbi əməkdaşlıq sahəsində xidmətlərə görə" medalı ilə təltif olunub.
14 avqust 2019-cu ildə "Azərbaycan Respublikası Sərhəd Mühafizəsinin 100 illiyi" yubiley medalı ilə təltif olunmuşdur. 2021 - ci ildə bir daha "Hərbi əməkdaşlıq sahəsində xidmətlərə görə" medalı ilə təltif olunub. 2022-ci ildə "Şücaətə görə" medalı ilə təltif olunub.
Kazan Dövlət Universiteti
Kazan federal universiteti  — Rusiyada yerləşən Kazan şəhərinin Ali təhsil müəssisəsi, ölkənin ən qədim universitetlərdən biri və üçüncü universiteti. 1804-cü ildə açılmış, 1918-ci ilə qədər İmperator, 1925-ci ildən sonra Lenin adına adlandırılmışdır.
Duşko Antunoviç
Duşko Antunoviç (xorv. Duško Antunović; 24 fevral, 1947 – 16 fevral, 2012) — Xorvat su polosu oyunçusu və məşqçi.
Haqqında
Xorvat Korçula Üzgüçülük klubunun və Belqradın serb "Partizan" klubunun heyətində çıxış edib. Partizanın heyətində 1970-1971-ci illər və 1974-1975-ci illər, 1975-1976-cı illər mövsümündə Avropa Çempionlar Kubokunun ardıcıl olaraq 3 dəfə qalibi olub.
Zaqreb klubu "Mladosta"nın baş məşqçisi kimi 1989-1990-cı illər mövsümündə Avropa Çempionlar Kubokunun qalibi olub. Növbəti ildə də eyni uğuru təkrarlayıb. 2011-ci ildə Xorvatiya Olimpiya Komitəsinin Matiya Lübek mükafatına layiq görülüb.
O, 1972 və 1976-cı illərdə Yay Oyunlarında Yuqoslaviyanın şərəfini qorumuşdur.
NGC 6180
NGC 6180, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. E? tipli. tərəfindən ildə 80.01 sm (31.5 inç) ölçülü  vasitəsilə kəşf edilmişdir.
Areopagitlər
Areopagitlər — V əsrə aid dini-fəlsəfi əsərlər toplusu: “İlahi adlar haqqında”, “Sirli ilahiyyatşünaslıq”, “Səmavi iyerarxiya haqqında”, “Kilsə iyerarxiyası haqqında” və Afinanın yepiskopu Dionisi Aeropagitə (toplunun adı buradan götürülmüşdür) aid edilən 10 məktubdan ibarətdir. Həqiqi müəllifi məlum deyil. A.-də neoplatonizm ideyalarının yenidən işlənməsi əsasında xristian fəlsəfəsinin bitkin sistemi yaradılmışdır.
Aresibo
200px|thumb|right|Río Grande de Arecibo Aresibo (Arecibo) – Puerto-Rikoda şəhər və port. Əh. 93 min (1990). Şəkər sənayesi var; rom istehsal olunur. A. yaxınlığında ABŞ tərəfindən unikal parabolik radioteleskop (305 m) quraşdırılmış (1963), ionosfer və radioastronomik rəsədxana yaradılmışdır.
Baloy-Lam
Baloy-Lam (çeç. Baloyn-Lam, hərf. "Baloylular dağı"; Baloylam) — Çeçenistanın Açxoy-Martanov rayonunda dağ zirvəsi.
Haqqında
Osuxi çayı, Qexi çayının sol qolu və Ağ Şalaji çayları arasında yerləşən bu dağ zirvəsi dəniz səviyyəsindən 2029,9 metr yüksəklikdə yerləşir.
Baloyn-Lam dağında iki yüksəklik vardı: Taşi-Kort xəritələrində Bokxa-Taş-Korta və Joma-Taş-Korta.
Rəvayətə görə, Baloylam dağında döyüşkən çeçen etnik icması baloy meydana çıxmışdır. Hazırda bu çeçen tayplarının nümayəndələri Rusiyanın Qroznı, Arqun, Qudermes kimi şəhərlərində, Rusiyanın Psedax, Beerdakel, Kurçaloy, Qeldarana, Tsotsin-Yurta, İlasxan-Yurta, Oysxara, Türkiyənin Çardaq və İstanbul şəhərlərində, İraq, İordaniya və Suriya ərazisində yaşayırlar.
Girətağda daş abidə
Girətağda daş abidə — Zəngəzur mahalının Qafan rayonunun Yuxarı Girətağ kənd qəbiristanlığında yerləşən daş abidədir.
Haqqında
Qədimdən Türk-Oğuz boylarının yurdu olan Yuxarı Girətağ kəndindəki bu abidə yerli əhali arasında Beldaşı adı ilə də tanınır. Bu daş-abidənin belində bir ədəd uzun ox şəkli həkk olunmuş, daşın bir üzündə əlində nizə, çiynində ox-yay olan atlı təsvir edilmişdir. Atlı əlindəki nizəni atın ayaqları altında əzilənəjdahanın ağzına yeritmişdir. Daşın digər üzündə əlindəki silahla dağ təkəsini nişan almış ovçu təsvir edilmişdir. Bu ov səhnəsindən yuxarıda su kuzəsi və qalxan şəkilləri həkk olunmuşdur. Bir qədər aşağıda ikinci qalxan şəkli təsvir edilmişdir. Yuxarı Girətağ kəndinə ermənilər ilk dəfə Qərbi Azərbaycan türklərinin 1988-ci il deportasiya sından sonra məskən salmışdılar.
Amfetamin
Amfetamin — mərkəzi sinir sistemini sakitləşdirməyə və piylənmə əleyhinə maddədir. Hiperaktivliyi və diqqət çatışmazlığını azaldır.
Yüksəltmə (elmi fantastika)
thumb|"[[İtmiş ruhların adası (film, 1932)|İtmiş ruhların adası" filminin posteri.]] Yüksəltmə və ya aplift – daha inkişaf etmiş bir irqin nisbətən daha az inkişaf etmiş bir irqin təkamül prosesinə müdaxil edərək həm texnoloji, həm də intellektual cəhətdən "yüksəltməsi" ilə xarakterizə olunan elmi fantastika motivi. Yüksəltmə konsepsiyası əsasən planetlərarası irqlərin münasibətindən bəhs edən elmi fantastika əsərlərində daha populyar olsa da, bəzən planetdaxili irqlər arasındakı münasibətlərdə də istifadə olunur.
Tarixi
Yüksəltmə motivinin istifadə olunduğu ən qədim nümunə Herbert Uells tərəfindən 1896-cı ildə yazılmış "Doktor Moronun adası" romanıdır. Bu əsərdə Doktor Moro müxtəlif cərrahi proseslərlə heyvanları insanlaşdırmağa çalışır. Bu əsər "İtmiş ruhların adası" (1932) kimi bir çox film adaptasiyası üçün ilham mənbəyi olmuşdur.
Kino dünyasında tanınan ən məşhur yüksəltmə hekayəsi 1968-ci ildə çəkilmiş "2001: Kosmik Odissey" filmidir. Filmdə yadplanetlilər insan təkamülünə müdaxil edirlər. Film Artur Klarkın "Qoruyucu" (1951) adlı qısa hekayəsindən təsirlənərək yazılsa da, Klark 1968-ci ildə filmin hekayəsini romanlaşdırmışdır. Klarkın 1953-cü ildə yazdığı "Uşaqlığın sonu" romanı da yüksəltmə konsepsiyasına malikdir. Bu romanda yadplanetlilər insanların sosial və bioloji təkamülünə müdaxilə edirlər.
Kordvayner Smitin "Bəşəriyyərin instumentallığı" əsərində heyvanlar insan səviyyəsinə gətirilərək kölə kimi işlədilir. Heyvanların yüksəldilməsi konsepsiyasına Robert O'Brinin "Cənab Frisbi və PSMİ siçovulları" (1971) və Klifford Donald Saymakın "Şəhər" əsərindəki (1952) itlər də daxildir.
Yüksəltmə konsepsiyasının istifadə olunduğu ən məşhur elmi fantastik əsər Devid Brin tərəfindən yazılmış "Yüksəltmə" seriyasıdır. Bu əsər sözügedən terminin populyarlaşmasına səbəb olmuşdur. Seriyanın "Günəş dalğıcı" (1980), "Ulduz axınının yüksəlməsi" (1983), "Yüksəltmə müharibəsi" (1987), "Parlaqlıq rifi" (1995), "Sonsuzluq sahili" (1996) və "Cənnətə çatış" (1998) romanları uğur qazanmışdır. Bu seriyada bir çox intellektli növlər ulduzlararası sivilizasiyada iştirak edərək yüksəldiləcək və onlara qatıla biləcək növlər axtarışındadırlar. İnsanlar bu sivilizasiyaya qoşulurlar, amma yuxarıdaların yüksəltməsi olmadan bunu bacarırlar. Bu hal insanlara müəyyən siyasi çətinliklər yaradır.
Yüksəltmə motivi müstəmləkəçilik dövründə yaşanan "ağ adamın yükü" vəziyyətinə alleqoriya kimi qəbul olunur. Bu hal başqa planetlərin koloniyalaşdırılması barədə olan əsərlərdə daha çox hiss olunur. Robert Silverberqin "Yerin aşağısına doğru" (1970) əsərində Belzaqor planetinin koloniyalaşdırılması təsvir olunur. Koloniyaçılar bu planetdə Nildoror irqini yüksəltmə məşğul olarkən onların əslində daha ağıllı olduqlarını müşahidə edirlər. İen Benksin "Mədəniyyət" seriyasında isə "Minds" adlı süni intellekt tərəfindən idarə olunan utopik insan cəmiyyətindən bəhs edilir. Bu süni intellekt ancaq insanları idarə etmir, həm də digər irqlərin təkamülünə də müdaxilə edir.
Əlaqəli anlayışlar
Kiberpank və genetik mühəndisliyi kimi elmi fantastika mövzuları öz-özünü yüksəltmə hesab olunur. Sinqulyarlıq isə insan yaradıcıları tərəfindən yüksəldilmiş süni intellektin daha sonra özünü yüksəltməsinə başlamasından bəhs edən motivdir.
Cəlal Qasımov (fəxri konsul)
Həyatı
Cəlal Qasımov 1952-ci ildə, aprel ayının 16-da Kəlbəcər rayonunun Kəbəcər şəhərində ziyalı ailəsində anadan olmuşdur. 1959-cu ildə Kəlbəcər şəhər orta məktəbinə daxil olan Calal Cəlil oğlu, həmin orta məktəbi 1969-cu ildə qurtarmışdır. O, 1970-ci ildən 1973-cü iə qədər Minsk şəhərində ordu sıralarında xidmət etmişdir.
Təhsili
C. C. Qasımov 1973-cü ildə Azərbaycan Dövlət İnşaat Mühəndisləri İnstitutunun İnşaat fakültəsinə daxil olmuşdur. Sonra təhsilini 1974-cü ildən Slovakiyadakı Bratislava Texniki Universitetinin İnşaat fakültəsində davam etdirmişdir. O, Slovakiyaya Azərbaycan dövlətinin göndərişilə getmişdir. 1980-ci ildə həmin universitetin "Yerüstü və yeraltı qurğuların tikintisı" fakültəsini müvəffəqiyyətlə bitirmişdir. Ali təhsil alandan sonra C. C. Qasımov təyinatla Azərbaycan İnşaat Mühəndisləri İnstitutuna gəlib, assistent işləməyə başlamış, 1983-cü ildə Moskva İnşaat Mühəndisləri İnstitutunun aspiranturasına daxil olmuşdur. O, 1987-ci ildə aspiranturanı müvəffəqiyyətlə başa vurmuşdur. C. C. Qasımov 1987-ci ildə professor Bünyad Sərdarovun rəhbərliyi ilə "Bitum şlamı və polimer əsaslı idman meydançaları döşəmələrinin tərkibi yaradılmasının əsasları" dissertasiya müdafiə edib və texniki elmlər namizədi alimlik dərəcəsi almışdır.
Ailəsi
Qasımov evlidir, bir oğlu var.
Podiyi Milli Parkı
Coğrafiya
thumbnail|left|Milli parkın emblemi Podıyi Milli Parkı Çexiyanın ən kiçik milli parkıdır. Sahəsi 63 km2 olsa da, ciddi qorunan sahə 29 km2-dır. Milli park Avstriya ilə sərhəddədir. Die çayı Avstriya ilə sərhədi müəyyən etməkdədir və milli park bu çayın bir sahilindədir. Burada uzunluğu 40 km olan Die kanyonu keçir. Ərazisinin 84 %-ni meşə örtməkdədir. Ən yüksək nöqtəsi 576 metr, ən alçaq nöqtəsi 207 metrdir. Ərazisinin 9 %-dən aqrakultur kimi də istifadə olunur.
Die kanyonu kələ-kötürlü ərazi olub Çexiyanın Çex-Moraviya yaylasının cənub-şərq kənarında yerləşir, halbuki milli parkın şərq hissəsi Die-Svratka çay hövzəsi ilə əlaqələnir. Milli parkın bünövrəsi Die tağının və Die massivinin turşu minerallarından ibarətdir.
Milli park Mərkəzi Avropada dağlıq bir ölkədə çay dərəsinin qorunmasının gözəl nümunəsidir. Die çayı çoxlu təkrar olunmaz yer şəkilləri — əyriliklər, geniş müxtəliflikdə qaya formaları, qənbər sahələr və qaya uçurumları yaradır. Bu diyarda eynişəkilli çay dərələrinin çoxu istirahət bölgələri, dəmir yolları, yollar, sədlər ilə təchiz olunmuşdur.
Tarixi
Die çayını və kanyonunu qorumaq üçün cəhdlər 1978-ci ilə qədər uzanır. Həmin il bu ərazini qorumaq üçün 103 km2 sahədə Podıyi Qorunan Təbiət Sahəsi təsis edilmişdir. Bu sahənin çoxunu hərbi sərhəd zonası təşkil edirdi və bu əraziyə daxil olmaq qadağan edilmişdi. 1989-cu ildəki siyasi hadisələrdən sonra bu ərazidə milli parkın yaradılması üçün hazırlıqlar başladılmış və 1991-ci ildə Podıyi Milli Parkı qurulmuşdur.
Flora və fauna
Milli park zəngin bitki örtüyünə və heyvanlar aləminə sahibdir. Milli parkın onurğa sütunu onu yarıdan bölərək 220 m dərinliyində kanyon bənzəri dərə əmələ gətirən və Vranovdan Znojmaya axan Die çayıdır. Kanyonun kənarı təbii meşələrlə örtülüdür. Qərb hissədə suyun altında ağcaqayın ağaclarının qalıqları ilə küknar, porsuqağacına rast gəlmək olar. Daha sonra bu meşə palıd-vələs, daha sonra yalnızca palıq meşəsi ilə əvəz olunur. Ərazidə Podıyi üçün xarakterik olan nadir ağac və kol növləri də bitir. Məsələn, meşə albalısı, adi zoğal, dovşanalması, ardıc və s. İnversiya bölgələrində Alp qızılgülü, dağ ağcaqayını tapmaq olar. Milli parkın daha isti hissəsi olan cənub-şərqdə bu bitki növləri bitir: lantana başınağacı, adi canavargiləsi, Quercus dalechampii palıdı, şotland qızılgülü və fransız qızılgülü. Nadir və endemik növ olan Hardeq quşarmudu dünyada ancaq Çexiya-Avstriya Die dərəsində bitir.
Boltsman sabiti
Boltsman sabiti ( və ya k) - fundemental fiziki sabitlərdən biri olub, enerji ilə temperatur arasında əlaqə yaradır. Boltsman sabiti R universal qaz sabitinin  Avoqadro sabitinə olan nisbətinə bərabərdir:
Boltsman sabiti, entropiyada olduğu kimi, enerjinin temperatura nisbətinə bərabər olan ölçüyə malikdirr. BS-də Bollstman sabitininin təcrübi qiyməti aşağıdakı kimidir :
Dairəvi mötərizələrdəki ədəd kəmiyyətin qiymətinin axırıncı rəqəmlərdəki standart xətasını göstərir.
Makroskopik fizika ilə mikroskopik fizika arasında körpü
Boltsman sabiti makroskopik və mikroskopik fizika arasında körpüdür. Makroskopik ideal qaz qanununda deyilir ki, ideal qaz üçün p təzyiqi ilə V həcminin hasili \nu maddə miqdarının T mütləq temperatura olan hasili ilə mütənasibdir:
burada R qaz sabitidir(C⋅K−1⋅mol−1 ). Bu qanunda və  ifadələrindən istifadə etməklə Boltsman sabitinin daxil olduğu ideal qaz qanunun şəkilini aşağıdakı kimi yazmaq olar:
burada N qazdakı molekulların sayı, isə Avoqadro sabitidir.
Enerji ilə temperatur arasında əlaqə
T mütləq temperatura malik bircins ideal qazda hər bir irəliləmə hərəkətinin sərbəstlik dərəcəsinə düşən enerji, Maksvel paylanmasına görə, ifadəsinə bərabərdir. Otaq temperaturunda (~) bu enerji və ya  təşkil edir. Bir atomlu ideal qazda hər bir atom, üç fəza oxuna uyğun olaraq, üç sərbəstlik dərəcəsinə malikdir, bu da o deməkdir ki, hər bir atoma qədər enerji düşür.
Boltsman sabiti və entropiyanın təyini
Burada k mütənasiblik əmsalı Boltsman sabitidir. Mikroskopik hal(W) ilə makroskopik hal (S) arasında əlaqə yaradan bu ifadə statistik mexanikanın mərkəzi ideyasıdır. Bu düsturun nə qədər mühüm olmasının göstəricisi, onun Boltsmanın məzar daşı üzərində yazılmasıdır.
k mütənasiblik əmsalı statistik mexanikadakı entropiyanın Klausiusun klassik termodinamik entropiyasına bərabər olmasını təmin etməyə xidmət edir:
Depozitar
Depozitar (Depositary)
1) Depozit qoyulan, yəni depoziti qəbul edən tərəf. Başqa sözlə, pul vəsaitlərini və ya digər qiymətliləri müvəqqəti cəlb edən və buna görə qarşı tərəfə haqq ödəyən şəxs (bank, kredit təşkilatı və s.);
2) Qiymətli kağızların cavabdehlik əsasında saxlanması və qorunması xidmətini göstərən peşəkar fond bazarı iştirakçısı;
3) Beynəlxalq müqavilələri təsdiq edən hüquqi sənədi saxlayan, qoruyan beynəlxalq qurum, dövlət.
Azərbaycanda QİÇS
Azərbaycanda QİÇS - Azərbaycandakı QİÇS-lə bağlı vəziyyəti izah etmək üçün istifadə olunan termin. Azərbaycanda ilk dəfə QİÇS virusu 1992-ci ildə aşkar edilmişdir. Respublika QİÇS-lə Mübarizə Mərkəzinin 2014-cü ilə aid hesabatına əsasən Azərbaycanda HİV müsbət 4902 nəfər qeydiyyata götürülüb. Onlardan 4735 nəfəri Azərbaycan vətəndaşı, 167 nəfəri  isə əcnəbidir. HİV-ə yoluxmuş Azərbaycan vətəndaşlarından 3597-i kişi, 1138-i  qadındır. QİÇS mərhələsində olan insanların sayı 1519 nəfər, onlardan Azərbaycan vətəndaşlarının sayı 1495 nəfərdir. HİV infeksiyasından dünyasını dəyişmiş insanların sayı 681 nəfər, onlardan Azərbaycan vətəndaşların sayı 671 nəfər olmuşdur.
Yoluxma yolları
4735 nəfər Azərbaycan vətəndaşından 2587-də HİV virusuna yoluxma inyeksion narkotik istifadəsi nəticəsində, 1661-də heteroseksual, 61-də isə homoseksual kontakt nəticəsində, 83-də  anadan uşağa keçməklə, 1-də donor qanının köçürülməsi nəticəsində baş vermişdir; 342 nəfərdə yoluxma yolu naməlumdur.
Mübarizə
Birləşmiş Millətlər Təşkilatının HİV/QİÇS üzrə proqramının Ümümdünya QİÇS günü ərəfəsində dərc etdiyi məlumatda göstərilir ki, QİÇS pandemiyasının qarşısının alınmasında bir sıra nailiyyətlər əldə edilməsinə baxmayaraq, epidemiya ilə mübarizədə dönüş yaranması və 2030-cu ildə qarşısının alınması məqsədilə 2020-ci ilədək sürətləndirilmiş planlı tədbirlər həyata keçirilməlidir. Bu tədbirlər 5 il müddətində 3 əsas göstəricini hədəfləyir:
2020-ci ildə bu məqsədlərə nail olmaq, 2030-cu ildə HİV/QİÇS-in qlobal epidemiyasının ləğv edilməsinə real əsas yarada bilər. Birləşmiş Millətlər Təşkilatının HİV/QİÇS üzrə proqramının hesabatına əsasən, 2014-cü ilin II-ci rübünün sonuna xilasedici antiretrovirus-terapiya tətbiq olunan insanların sayı 13,6 milyon təşkil edib və 2012-ci ilə nisbətən 40% artıb. Həmin müalicənin nəticəsi kimi 2012-ci ildə QİÇS-lə bağlı ölüm hallarının sayı 2005-ci illə müqaisədə 29% azalıb. Azərbaycan HİV-ə yoluxma səviyyəsi aşağı olan ölkələr sırasına daxildir və burada epidemiya əsasən yüksək riskli qrupa aid olan inyeksion narkotik istifadəçiləri arasında yayılmışdır. Belə ki, 2014-cü ildə aşkar olunan HİV-ə yoluxma hallarının 30,3%-i, 1987-2014-cü illər ərzində isə aşkar olunan halların 53,8%-i inyeksion narkotik istifadəsi nəticəsində baş verib.
Tsutsumu
thumb|Əşyaları bükmək üçün istifadə olunan ənənəvi parça olan [[furoşiki.]] – ənənəvi Yaponiya cismin qablaşdırılması və ya paketləşdirilməsi sənəti. İnkişaf etmiş dizaynı və təbii estetikanı sadə cisimlərə tətbiq edən sənət növüdür.
Hazırlama
Yapon paketi iki əsas ünsürdən ibarətdir. Praqmatik adlandırılan ilk şey bir məhsulu saxlamaq üçün digər məhsulunun istifadə edilməsidir. Məsələn, düyü küftələrinin ətrafında bambuk yarpaqlarının və ya düyü kekslərini saxlamaq üçün palıd yarpaqlarının istifadə olunması. Qurudulmuş balıqların ancaq müəyyən müddətdə hava alması, balığın altı aya qədər qorunması və paketin lazım olan anda bir qədər qablaşdırılması üçün ipdən istifadə edilməsi daha mürəkkəb prosesdir.
Ənənəvi yapon paketi taxta, bambuk samanı, gil, kağız bez və keramika kimi materiallardan hazırlanır. Qablaşdırmada diqqət yetirilən digər məqam isə təmizlikdir.
Qablaşdırmada istifadə olunan materiallar və rənglər müəyyən mənalar qazanmışdır. 50–60 qat əl boyaması ilə cilalanmış boya ancaq dəyərli hədiyyələri qablaşdırmaq üçün istifadə olunur. Kağız müqəddəs olduğu üçün kəsilmir, qatlanır. Rənglər mövsümləri təmsil edir: bahar üçün incə çalarla, yay üçün yaşıl çalarlar, qış üçün tünd rənglər. Qırmızı və ağ xoşbəxtliyi, ağ-qara rəng ölümü təmsil edir. Dəri parçalar heç vaxt istifadə olunmur, çünki buddistlər tərəfindən çirkli hesab edilir.
Araşdırma
Yapon qablaşdırmalarının ən yaxşı kolleksiyaçısı və araşdırmaçısı Hideyuki Okadır. Yaponiyanın ən tanınmış qrafik dizaynerlərindən biri olan Hideyuki Oka tsutsumu sənəti haqqındakı araşdırmaları barədə kitab yazmışdır.
Sərgilər
1981-ci ilin may ayında Yaponiya Ev Qalereyasında "Tsutsumu — Yapon Paketi Sərgisi" adlı qalereya açılmışdır. Sərgidə 221 məhsul sərgilənmişdir.
Şahin Cəfərli
Şahin Şamil oğlu Cəfərli — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Şahin Cəfərli 28 iyun 1994-cü ildə Oğuz rayonunun Xalxalqışlaq kəndində anadan olub. 2000-2011-ci illərdə şəhid İntizam Rəhimov adına Qumlaq kənd tam orta məktəbini bitirmişdir. Şahin Cəfərov uşaqlıqdan texnikaya xüsusi maraq göstərirdi. Onda bu həvəs atası traktorçu olduğu üçün yaranmışdır. Ailəli idi, 1 övladı yadigar qaldı.
Hərbi xidməti
Şahin Cəfərli 2012-2014-cü illərdə Gəncə şəhərində N saylı hərbi hissədə hərbi xidmətdə olmuşdur. Xidmətdə olarkən atası Şamil dayı dəfələrlə komandanlığın təşəkkür məktublarını almışdır. Şahinin ən böyük arzusu torpaqlarımızın düşməndən azad edilməsi idi. 2016-cı ildə Aprel döyüşlərində sərrast atıcı kimi iştirak etmişdir. 2020-ci ilin sentyabrında səfərbərliklə bağlı hərbi təlim toplanışına cəlb edilmişdi.
İkinci Qarabağ müharibəsində iştirakı
Azərbaycan Silahlı Qüvvələrinin müddətli həqiqi hərbi xidmət hərbi qulluqçusu olan Şahin Cəfərli 2020-ci il sentyabrın 27-də Azərbaycan və Ermənistan arasında başlanan Vətən müharibəsi zamanı Murovdağ döyüşlərində savaşıb. Şahin Cəfərli oktyabrın 1-də Murovdağ döyüşlərində qəhrəmancasına vuruşaraq şəhid olmuşdur. Şahin Cəfərli oktyabrın 2-də Xalxalqışlaq kəndində dəfn olunmuşdur.
Azərbaycanın ərazi bütövlüyünün bərpa edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şahin Cəfərli ölümündən sonra "Vətən uğrunda" medalı ilə təltif edildi.
The Henry Stickmin Collection
The Henry Stickmin Collection — 7 avqust 2020 tarixində təqdim edilmiş videooyun.
Tbilisi Televiziya Qülləsi
Tbilisi Televiziya Qülləsi və ya Tbilisi teleqülləsi ( — Gürcüstanın paytaxtı Tbilisidə, televiziya, radio yayımı və mobil antenlərin yerləşdirilməsi üçün istifadə olunan çox məqsədli qüllə.
Təsviri
Qüllə 1972-ci ildə köhnə televiziya qülləsinin əvəzinə inşa edilmişdir. 1955-ci ildə qurulan Gürcüstan Televiziya Mərkəzinin yurisdiksiyasına aiddir. Təbii yüksəklikdə (Mtatsminda Dağı) inşa edilmiş tikilidir.
Qeyri-adi bir formaya malikdir — qüllənin əsas gövdəsi iki "rekvizit" ilə birlikdə proyeksiya halında üçbucaq yaradır. Qüllənin hündürlüyü dağın səthindən 274,5 metr yüksəklikdədir. Dəniz səviyyəsindən hündürlük — 719,2 metrdir.
Hazırda teleqüllə Mtatsminda parkının ərazisində yerləşir. Televiziya qülləsi ukraynalı mütəxəssislərin layihəsinə uyğun olaraq inşa edilmişdir.
1991-ci ilin sonunda, qüllənin ətəyindəki strateji yüksəklik Gürcüstan vətəndaş müharibəsi zamanı şəhərə atəş açan silahlılar tərəfindən tutulmuşdu. Silahlılara qarşı atəş açdıqda teleqüllədə güllələrə tuş gəldi. Pulemyotdan atəşə tutulmasına baxmayaraq, televiziya qülləsi fəaliyyətini davam etdirdi.
Tbilisi teleqülləsi hazırda televiziya, radio yayımı və mobil antenlərin yerləşdirilməsi üçün istifadə olunur. Müxtəlif televiziya şirkətləri — həm dövlət birinci kanalı, həm də müstəqil "Rustavi-2", "9-cu kanal", "İberiya", "Kavkasia" onun xidmətindən istifadə edirlər. "Ayeti" şirkəti də burada yerləşir. Şirkət Rusiya və digər xarici şirkətlərdən gələn siqnalların paylanması üzrə ixtisaslaşmışdır.
Yanğın
1994-cü ilin oktyabrında 100 metr yüksəklikdə yanğın baş vermişdir. Yanğın yalnız siqnal ötürücü cihazdan antenə gələn kabellər tamamilə yandıqda dayandı. Yanğın nəticəsində televiziya yayımı bir gündən çox kəsildi, lakin ötürücü qurğu demək olar ki, zədələnmədiyindən teleyayım tez bir müddətdə bərpa edildi.
Maraqlı faktlar
Tbilisi Televiziya Qülləsindən tele-radio və mobil operatorlara xidmətlə yanaşı, bəzən sosial layihələrdə də istifadə olunur. Belə ki, teleqüllə tez-tez müxtəlif ölkələrin bayraqlarının rəngləri ilə işıqlandırılır. Teleqüllə tez-tez Azərbaycan Respublikasının əlamətdar bayram günlərində Azərbaycan bayrağının rənglərinə boyanır. 2021-ci il mayın 28-də Tbilisinin əsas simvollarından biri olan televiziya qülləsi Azərbaycan bayrağının rəngləri ilə işıqlandırılmışdır. Televiziya qülləsi Azərbaycanın Respublika Gününün 103-cü ildönümü münasibətilə bəzədilmişdir. Həmən günün axşam saatlarından etibarən teleqüllə göy, qırmızı və yaşıl rənglərdə işıq saçmağa başlayıb. Həmçinin 18 oktyabr 2021-ci ildə Azərbaycanın dövlət müstəqilliyinin bərpasının 30-cu ildönümündə də televiziya qülləsi Azərbaycan bayrağının rənglərində işıq saçmışdır.
Xanthorrhoea
—  aləminin  dəstəsinə aid bitki fəsiləsi.
Belkanto
Belkanto ( — "gözəl oxuma" və ya "gözəl mahnı") — bir neçə italyan oxuma stili ilə əlaqədar mənalara malik bir termindir.
19-cu əsrin ortalarına qədər bu termin musiqiçilik "məktəbi" ilə əlaqələndirilmirdi, amma 1860-cı illərin əvvəllərində yazıçılar bu termini 1830 illərdən bəri sıradan çıxmağa başlayan oxuma stilini təsvir etmək üçün istifadə etməyə başladılar. Buna baxmayaraq, "nə musiqi lüğətləri, nə də ümumi lüğətlər 1900-cü ildən əvvəl [bel kanto]nu müəyyən etməyə cəhd göstərmədilər". Bu termin 21-ci əsrdə qeyri-müəyyən və ikimənalı olaraq qalır və tez-tez itirilmiş mahnı ənənəsinə istinad etmək üçün istifadə olunur.
Terminin tarixi
Bugünkü anlayışda bel canto termini 18-ci və 19-cu əsrin əvvəllərində Avropanın çox hissəsində üstünlük təşkil edən italyan mənşəli vokal üslubuna aiddir. 19cu və 20ci əsrin sonuna aid mənbələr "bizi düşünməyə vadar etdi ki, belkanto gözəlliyi və ton bərabərliyi, leqato ifadəliyi və viviyetiv passajları ifa etmək bacarığı ilə məhdudlaşırdı, lakin müasir mənbələr [18-ci əsrin sonu və 19-cu əsrin əvvəlləri] çoxşaxəli ifa tərzinin bu xarakteristikalarla mədudlaşmadığını bildirir.
Banduk
Haqqında
Dəniz səviyyəsindən hündürlüyü 1359 metrdir. Banduk dağı dəniz səviyyəsindən 1342 metr yüksəkliklərdə, yaxud da ətraf ərazidən 306 metr hündürlükdə yerləşir. Ətəyində dağın eni 4,5 km-dir. Ən yaxın yaşayış məntəqələri: Zona, Yarış-Mardı, Daçu-Borzoy, Ulus-Kert, Şatoy.
Banduk dağı ətrafındakı ərazilər şimal-qərbə doğru təpəlik, cənub-şərqə doğru dağlıqdır. Rayonun ən yüksək zirvəsi Banduk silsiləsidir. Dəniz səviyyəsindən hündürlüyü 1771 metrdir. Banduk dağından cənuba doğru 8,2 km-dir. Dağların əhalisi təxminən hər kvadrat kilometrə görə 31 nəfərdir. Banduk dağının ətrafındakı ərazilər praktiki olaraq tamamilə qarışıq meşələrlər örtülüdür.
Çeçen tədqiqatçı-diyarşünas, pedaqoq və xalq şairi A.S.Süleymanovun fikrincə dağların adı Bandukdur. Çeçencə "БӀен-дукъ" adlanır və Qoşun silsiləsi kimi tərcümə edilir. Bu silsilə Çantı-Arqun çayının sağ sahili boyunca yerləşir. Cənubdan şimala doğru dağın qərb yamacı boyunca Arqunun dik sahili üzərində yerləşir, Şatoy-Qroznı yolundan keçir. Daçu-Borzoyadan Şen-duk silsiləsinə ordan Şatoy kəndinə doğru yol gedir. 3 yaşayış məntəqəsini birləşdirir: Yuxarı Çolxan-çu, Aşağı Çolxan-çu və TsӀom.
Kanada dolları
Kanada dolları — Kanadanın pul vahidi.
Kanada dolları ABŞ dollarından, avrodan, Yapon yenindən, funt sterlinqdən sonra dünyada ən çox rezerv olunan beşinci valyutadır və dünya rezervlərinin təxminən 2%-ni təşkil edir. Kanadanın stabil hüquqi və siyasi sitemi, güclü suveren vəziyyəti və iqtisadiyyatı Kanada dollarını mərkəzi banklar arasında məşhur edir.
2S25 Sprut SD
300px|thumb|[[2008-ci ildə Moskvada Böyük Vətən müharibəsində Faşizm üzərində qazanılmış qələbə münasibətilə keçirilmiş olan hərbi parad zamanı nümayiş etdirilmiş 125 mm-lik 2S25 “Sprut-SD” amfibiya özüyeriyən artilleriya qurğusu]]
İstehsalçı: Rusiya
İstehsalçı fima: Volqoqrad traktor zavodu
Tip: Amfibiya özüyeriyən artilleriya qurğusu
İstehsal tarixi: 1984 – 2010
Xidmətə giriş ili: 2005 – günümüzə
Ekipaj: 3 nəfər
İstehsal sayı: 36 ədəd
Özüyeriyən tank əleyhinə qurğu 2S25 “Sprut-SD”
Suvorov öz növbəsində bildirir ki, BTR-90 Rusiya ordusunun silahlanmasına qəbul edildiyi zaman təkərli bir tank yaratmaq ideyası mövcud idi. Onun sözlərinə görə, yükgötürmə qabiliyyətinə görə ona güclü bir top yerləşdirmək mümkün idi, perspektivdə isə “Sprut” qülləsini top ilə birgə yerləşdirmək qərara alındı, bu isə təkərli tank demək idi.
Sergey Suvorov: “2A46 topunu “Sprut” üçün uyğunlaşdırarkən qüllənin topun geri təpməsi anında, topla birlikdə korpusdan ayrılmasını önləmək üçün “təpmə əleyhinə qurğu”dan istifadə etdilər. Yeni qurğularda Qərbdəkilərdən fərqli olaraq ağız əyləcindən istifadə edilmədi. Burada hər şey qurğunun öz hesabına baş verirdi”.
Haşiyə: “Sprut” haqqında
2S25 “Sprut-SD” baza modeli – tank əleyhinə təyyarələrdən paraşüt ilə endirilə bilən 125 mm çaplı tank əleyhinə özüyeriyən topdur. Bu texnikalar hava desant qoşunlarının, dəniz piyadaları və xüsusi təyinatlı qüvvələrdə istifadə üçün nəzərdə tutulub. “Sprut-SD” döyüş nəqliyyat vasitələrinin hidropnevmatik asqısı kobud yolsuz ərazilərdə 70 km/saata qədər sürətlə hərəkət etməyə imkan verir. Bu hərbi vasitə 2000-ci ilin ikinci yarısında silahlanmaya qəbul edilmişdir.
Ölçülər
Ağırlığı: 18 ton
Uzunluğu: 7.08 m
Lülə daxil olmaqla: 9.77 m
Lülənin uzunluğu: 6.38 m
Klirens: 0.50 m
Müdafiə
Zireh: homogen polad zireh
81 mm sis bombaları
Performans
Zəminə təzyiq: 0,53 kq/sm ²
Dalış dərinliyi: üzən
Xəndək keçmə: 2.3 m
Divar dağıtmaq: 0.8l
Mühərrik: 2V-062S dizel
At gücü: 510 at gücü
Maksimal sürət: 71 km/saat
Mənzili: 500 km
Dayandırılması: dəyişən hündürlüyə nəzarət edən hidravlik körpü
Silahlanma
Lülənin qalxma bucağı: -3º... +17º Üfüqi tuşlama bucağı: 360º
Mərmi ağırlığı: 5.67 – 23.0 kq
Mərminin çıxış sürəti: 1700 metr/saniyə
Atış tezliyi: 7 atış/dəqiqədə
Atəş məsafəsi: 3 km
Maksimal atəş məsafəsi: 10 km
Sursat sayı: 40 ədəd
7.62 mm PKTM pulemyotu
Mərmi: 7.62x54 mm
Atış tezliyi: 750-800 atış/dəqiqədə
Güllənin başlanğıc sürəti: 855 metr/saniyə
Atəş məsafəsi: 1.5 km
Maksimal atəş məsafəsi: 4 km
Apache Kafka
thumb|"Apache Kafka" loqosu|224x224px Apache Kafka — gündə trilyonlarla hadisəni emal etməyə imkan verən paylanmış axın platformasıdır. Əvvəlcə məlumatlar növbəsi kimi nəzərdə tutulmuş Kafka abstraksiyaya əsaslanan paylanmış qeydiyyat jurnalıdır. 2011-ci ildə LinkedIn tərəfindən yaradılması və kodlarının açıq elan edilməsi anından qısa müddətdə Kafka məlumatlar növbəsindən mükəmməl axın platformasına çevrilmişdir (LinkedIn – İşgüzar kontaktların axtarışı və quraşdırılması üçün sosial şəbəkədir. LinkedIn-də 200 ölkədən 150 biznes sektorunu təmsil edən 500 milyondan çox istifadəçi qeydiyyatdan keçib).
Apache Hive
Apache Hive SQL — HADOP platforması əsasında, Verilənlər Bazasını İdarəetmə Sistemidir. Sistem vasitəsi ilə paylanmış mühitdə saxlanılan böyük həcmli verilənləri oxumaq, yazmaq və idarə etmək olur.
HiveQL
Apache Hive, SQL dilinə əsaslanan, lakin SQL-92 standartı üçün tam dəstəyi olmayan Hive Query Language-i dəstəkləyir. HiveQL XML və JSON formatları ilə işləmək funksiyalarına malikdir, massivlər, strukturlar, assosiativ massivlər kimi qeyri-skalyar məlumat növlərini, həmçinin toplama funksiyalarının geniş spektrini, istifadəçi tərəfindən müəyyən edilmiş funksiyaları (İstifadəçi tərəfindən təyin edilmiş funksiyalar), kilidləri dəstəkləyir.
Pərviz Həsənov (idmançı)
Pərviz Həsənov — Azərbaycan idmançısı; "Kür" Olimpiya Avarçəkmə Bazasının yaradıcısı; Azərbaycan Respublikasının akademik avarçəkmə üzrə əməkdar məşqçisi; əməkdar bədən tərbiyəsi və idman işçisi; ümumittifaq dərəcəli hakim; Həmkarlar İttifaqları bədən tərbiyəsi hərəkatının fəalı; SSRİ Həmkarlar İttifaqı idmanının fəxri veteranı; Azərbaycan Milli Olimpiya Komitəsinin, Gənclər və İdman Nazirliyinin Veteranlar Şurasının üzvü
Həyatı
15 aprel 1923-cü ildə Bakı şəhərində anadan olmuşdur.
Böyük Vətən müharibəsində
Böyük Vətən müharibəsi başlarkən, 1941-ci ildə Suxumi pulemyot məktəbinə daxil olmuşdur. Bir il sonra isə Şimali Qafqazda yerləşən SSRİ qoşun bölmələrində taqım komandiri vəzifəsində çalışmışdır. 1943-cü ilin mayında cəbhədə ağır yaralanaraq, hospitala yerləşdirilmişdir. Sağaldıqdan sonra kiçik leytenant Həsənov Bakı şəhərinin Voroşilovqrad rayonuna hərbi idman işləri üzrə komsomol komitəsinin katibi vəzifəsinə göndərilir və 1947-ci ilədək bu vəzifədə çalışır.
İdman həyatı
1947–1958-ci illərdə "Bolşevik" cəmiyyətində əvvəlcə voleybolçu, sonra isə voleybol məşqçisi olmuşdur.
1959–1961-ci illərdə Keşlə Maşınqayırma zavodunun baş təlimatçısı ikən SSRİ xalqlarının II Spartakiadasında iştirak etmişdir.
1972–1978-ci illərdə isə Azərbaycan SSR-in avarçəkmə üzrə yığma komandasına baş məşqçi olub. Yetirmələri SSRİ çempionatlarının qızıl, gümüş və bürünc mükafatlarını qazanıblar.
Məşqçilik fəaliyyəti ilə yanaşı, beynəlxalq dərəcəli hakim kimi də fəaliyyət göstərmişdir. O, 1979-cu ildə yeniyetmələr arasında akademik avarçəkmə üzrə dünya çempionatını idarə etmişdir. 1980-ci ildə Moskvada keçirilən XXII Yay Olimpiya Oyunlarında isə akademik avarçəkmə yarışlarının final mərhələsinin hakimi olub.
1984–1987-ci illərdə "Məhsul" cəmiyyəti respublika şurasının baş məşqçisi, "Vodnik" yaxt-klubunun direktoru, 2002-ci ilədək isə "Spartak" cəmiyyətinin təlimatçısı vəzifələrində çalışıb.
Pərviz Həsənov 17 mart 2002-ci ildə vəfat etmişdir.
Mükafatları
Böyük Vətən müharibəsi əlili kimi Vətən müharibəsinin I və II dərəcəli ordenləri və 13 medalla təltif olunub.
Depressiya (iqtisadiyyat)
Depressiya (Depression) - İqtisadi tənəzzül prosesidir. İqtisadi tsikl dörd fazanı: eniş (böhran), depressiya (durğunluq), canlanma və yüksəlişi əhatə edir. Yüksəliş iqtisadi inkişaf əyrisinin yüksək nöqtəsi depressiya isə onun aşağı həddidir. Bununla belə qeyd olunmalıdır ki, depressiya iqtisadiyyat üçün gərəkli ola bilər. Belə vəziyyət iqtisadi sistemi daha səmərəli və canlı işləməyə vadar edir. Vurğulanmalıdır ki, depressiya yeni iqtisadi tsiklin başlanğıcıdır.
Apache Sqoop
Apache Sqoop — Hadoopdan böyük həcmli verilənlərin relyasion verilənlər bazası serverinə və əksinə ötürülməsi üçün geniş istifadə edilən bir vasitədir. Sqoop Oracle, MySQL və digər oxşar verilənlər bazasından müxtəlif tip verilənləri ixrac etmək üçün istifadə edilə bilər.
Apache Pig
Apache Pig — böyük verilənlərin idarə olunmasında verilənlərin analizi üçün yüksək səviyyəli proqramlaşdırmadan ibarət platformadır. Piq həmçinin proqramların qiymətləndirilməsi üçün infrastrukturdan ibarətdir. Pig proqramlaşdırmanın üstünlüyü çox böyük həcmli verilənləri idarə etmək üçün paralel prosesləri asanlıqla emal edə bilməsidir. Bu platformada proqramlaşdırma, əsasən, Pig Latin mətn dilindən istifadə etməklə yerinə yetirilir.
Rəsul Yunan
Rəsul Yunan Şair, yazıçı, tərcüməçi. Yunan 1969 ilində Urmu gölü nə yaxın bir kənddə doğuldu. Rəsul Yunan əsərlərini Azərbaycan və Fars dillərində yazır. Rəsul yunan farsca dilində minimal yazıları üçün tanınmışdır. Yunanənən şe'rlərindən Tehranda Ərməni dilinə tərcümə olubdur. İndilikdə Rəsul Yunan Tehranda yaşayır.
Yaradıcılığı
Sənə düşünmək
Həyata düşünməkdir
Torpaq altında
Dar-düdük bir qəbirdə
Günəşə düşünməkdir
Qarlı gecəde.
Qaçmağa düşünməkdir həbsxanada
Sənə düşünmək dəyərlidir
Adamın qəlbindən
Bir bulaq coşar
Bir at gələr orada su içər
Bir quş gələr urada oxuyar...
Ağlarotukimilər
—  aləminin  dəstəsinə aid bitki fəsiləsi.
Murtuza Məcdfər
Doktor Murtuza Məcdfər — yazıçı, müəllim, tərcüməçi və jurnalist 1963-cü ildə Təbrizdə dünyaya gəlib. Əsərlərini azərbaycan və fars dillərində yazıb.
NGC 1339
NGC 1339, Yeni Baş Kataloqda qeydə alınmış qalaktikadır. Göy üzündə Soba bürcü istiqamətində yerləşir. E3 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Karri çörəyi
– populyar Yaponiya yeməyi. Bir miqdar Yapon karrisi xəmirlə qarışdırılır, xəmirə çörək qırıntıları əlavə edilir, daha sonra qızardılır. Bəzən isə qızardılmır, lakin qızardaraq bişirmək çörəyin ən geniş hazırlanma metodudur. Karri çörəyini çörəkçilərdə və mağazalarda tapmaq olar.
Populyar mədəniyyətdə
Kare pan man ("Karri çörəyi adamı") "Anpanman" kitab seriyasının superqəhrəmanlarından biridir. Onun başı karri çörəyindəndir.